কলকাতা বিশ্ববিদ্যালয়ে উপাচার্যের ঘরের সামনে পাল্টা বিক্ষোভ তৃণমূল ছাত্র পরিষদের। তাঁদের পাল্টা অভিযোগ অধ্যাপক সংগঠন কুটার সদস্যরা তাদের উপর হামলা চালায়। TMCP -র রাজ্য সভাপতির নেতৃত্বে শুরু হয়েছে বিক্ষোভ।
 ওয়েব ডেস্ক: কলকাতা বিশ্ববিদ্যালয়ে উপাচার্যের ঘরের সামনে পাল্টা বিক্ষোভ তৃণমূল ছাত্র পরিষদের। তাঁদের পাল্টা অভিযোগ অধ্যাপক সংগঠন কুটার সদস্যরা তাদের উপর হামলা চালায়। TMCP -র রাজ্য সভাপতির নেতৃত্বে শুরু হয়েছে বিক্ষোভ। কলকাতা বিশ্ববিদ্যালয়ের ঘটনায় তৃণমূলের বিরুদ্ধে মিথ্যা ও কুত্‍সা প্রচার করছে সংবাদমাধ্যমের একাংশ। এমনই দাবি করেছেন শিক্ষামন্ত্রী পার্থ চট্টোপাধ্যায়। একইসঙ্গে তিনি জানিয়েছেন, গোটা ঘটনা সম্পর্কে উপাচার্যের কাছে রিপোর্ট চেয়ে পাঠিয়েছেন তিনি। বিরোধী দলনেতা সূর্যকান্ত মিশ্রর মেয়ে রোশনারা মিশ্রকে ঘিরেও বিক্ষোভ। অধ্যাপকদের অবস্থানে ছিলেন রোশানারাও। হঠাত্‍ই তাঁকে লক্ষ করে শুরু হয় স্লোগান, হাততালি। TMCP-র হয়ে বিক্ষোভ দেখাচ্ছেন যারা তারা কি সবাই  বিশ্ববিদ্যালয়ের ছাত্র? চব্বিশ ঘণ্টার প্রতিনিধির এ প্রশ্নের জবারই দিতে পারলেন না অনেকে।  উত্তেরর বদলে তাদের মুখে শুধুই স্লোগান।